64.		Žiadosť o poskytnutie rodičovskej dovolenky (§ 166 ZP)
Karolína Nová, Prešovská ul. č. 6, 010 01 Žilina
ABC, s.r.o. 
Ružová ul. č. 10
010 01 Žilina
Žilina 10. 7. 2022
Vec:	Žiadosť o poskytnutie rodičovskej dovolenky
Dňa 20. 12. 2021 som nastúpila na riadnu materskú dovolenku, počas ktorej sa mi dňa 10. 1. 2022 narodil syn Matúš Nový. 
Nakoľko mi riadna materská dovolenka končí 12. 8. 2022, žiadam o poskytnutie rodičovskej dovolenky až do dosiahnutia troch rokov veku môjho dieťaťa. 
Karolína Nová
Poznámka
V súvislosti s pôrodom a starostlivosťou o narodené dieťa patrí žene materská dovolenka v trvaní 34 týždňov. Osamelej žene patrí materská dovolenka v trvaní 37 týždňov a žene, ktorá porodila zároveň dve alebo viac detí, patrí materská dovolenka v trvaní 43 týždňov. V súvislosti so starostlivosťou o narodené dieťa patrí aj mužovi od narodenia dieťaťa rodičovská dovolenka v rovnakom rozsahu, ak sa stará o narodené dieťa.-- § 166 ZP).
Na prehĺbenie starostlivosti o dieťa je zamestnávateľ povinný poskytnúť žene a mužovi, ktorí o to požiadajú, rodičovskú dovolenku až do troch rokov veku dieťaťa. Ak ide o dlhodobo nepriaznivý zdravotný stav dieťaťa vyžadujúci osobitnú starostlivosť, je zamestnávateľ povinný poskytnúť žene a mužovi, ktorí o to požiadajú, rodičovskú dovolenku až do šiestich rokov veku dieťaťa.